Umuhimu wa elimu

UMUHIMU WA ELIMU

Elimu ni chombo muhimu katika jamii. Umuhimu wake umetambulika katika
Kila jamii bila kujali tabaka, jinsia au dini. Elimu Ina manufaa chungu
nzima sio tu Kwa mtu binafsi Bali hata katika familia na jamii mzima.
Hivyo basi Kila mmoja yapaswa kupata elimu.

Ajira ni muhimu kwa kuwa inawezesha mtu kupata malipo inayoweza kukidhi
mahitaji yake. Kutokana na kuelimika watu hupata maarifa
inayowatayarisha Kwa kazi za afisini inayoenziwa na wengi. Kupitia hii
mtu anakuwa na hakika ya kwamba anapomaliza masomo yake atapata kazi
mzuri na kuishi maisha mazuri. Katika jamii, tunaona ya kwamba asilimia
themanini ya wale waliofanikiwa ni wenye elimu.

Vile vile elimu huwezesha mtu kupata ajira yenye mapato ya juu. Waajiri
wengi mara nyingi wana mapendeleo ya wafanyikazi wenye maarifa, juu ya
wale wasiokuwa mayo. Kwa hivyo kazi zenye mapato ya juu wanapewa wale
wenye elimu ya juu zaidi. Wale wa chini wanabakia kupata zile kazi duni.
Kwa kupata fedha nyingi mtu ataweza kuishi maisha ya kumtosheleza.

Masomo huwezesha mtu kukua na ile ujuzi wa kutatua matatizo. Maisha ya
binadamu yamejawa changamoto chungu nzima. Elimu huandaa mtu jinsi ya
kukumbatana na changamoto hizo. Mtu aliyeelimika Kwa hivyo ana nafasi ya
juu Sana na ujuzi wa kupeana maaoni yenye busara na yanayoweza kuleta
maendeleao katika jamii. Isitoshe, pia ana maarifa ipasavyo ya kulea
familia au jamii yake Kwa njia ya busara.

Walioelimika husaidia kabisa katika kuinua uchumi wa taifa. Uchumi wa
taifa hutegemea Kwa asilimia kubwa ushuru. Ushuru yenyewe hukusanywa Kwa
kutoza ushuru bidhaa na mishahara ya wafanyikazi. Kwa upande wa wafanyi
kazi, Kila mmoja hutozwa Kulingana na kiwango Cha fedha mtu hulipwa. Kwa
kawaida, walioelimika Hupata mishahara ya juu. Hivyo ushuru ambayo
wanatozwa ni juu pia. Kulingana na hii, inamaanisha ya kwamba nchi iliyo
na watu wengi waliosoma huweza kukusanya ushuru mingi na kuinua uchumi
wake.

Wahenga walisema kwamba mtoto akishazaliwa ni WA jamii. Bali sio tu wa
wazazi wake. Kwa hii walimaanisha kuwa mtu yeyote anaweza kumwadhibu
mtoto akiwa na kosa. Vile vile mwanajamii yeyote anaweza toa msaada Kwa
mtoto yeyote mwenye kuhitaji msaada. Mara nyingine tumeona huu
ukitendeka katika jamii. Mfano mmoja ni pale ambapo utapata wanafunzi
waliosomea shule Moja awali wakirudi baadaye kama kikundi na kujenga
darasa au hata maktaba Kwa ajili ya wengine. Pia utapata kwamba
mwanajamii kutoka boma Moja huweza kuelimisha mtoto kutoka boma
nyingine.

Elimu huleta usawa wa kijinsia. Awali wanawake hawakuchukuliwa sawa na
wanaume. Wanawake au mtoto wa kike hakupewa nafasi sawa na mtoto wa
kiume katika jamii. Wengi wao walipewa kazi duni. Watoto wavulana
walipewa kipao mbele katika Kila jambo. Elimu imeleta mabadiliko makubwa
katika maisha ya mtoto wa kike. Masomo yameleta mtazamo tofauti. Katika
siku za hivi karibuni wanawake Kwa wanaume hung'ang'ania vyeo kazini.
Waajiri wengi huona kwamba wanawake Wana maarifa na ujuzi sawia na
wanaume.

Elimu ya kisasa inayojumuisha tamaduni mbalimbali hujenga watu kuwa
viongozi. Masomo kutoka tamaduni tofauti tofauti ni Bora kwani mtu
anakuwa na fahamu ya jinsi ya kutangamana au kushughulikia watu wote Kwa
usawa bila kuwa na mapemdeleo.